એક સામાન્ય લાગણી છે કે દરેક સત્તાવાર વ્યક્તિ આપખુદ વલણ અજમાવે છે અને તેના આ અવ્યવહારુપણાની અસર વેપાર પર પડે છે. લાલાણી ગ્રુપના ડિરેક્ટર હુસેન લાલાણી કહે છે, ‘દરેક જણ જાણે જ છે કે કોઈ પણ ઇમારતની મંજૂરી મેળવવામાં લગભગ છ મહિનાથી વર્ષનો સમય નીકળી જાય છે. ત્યાં એટલીબધી એજન્સી છે જેમાંથી આપણને પર્યાવરણના ક્લિયરન્સથી માંડી રેલવેમાંથી એનઓસી (નો-ઑબ્જેક્શન સર્ટિફિકેટ) વગેરે પ્રકારનું દરેક ક્લિયરન્સ જરૂરી છે. એમસીએચઆઇ (મહારાષ્ટ્ર ચેમ્બર ઑફ હાઉસિંગ ઇન્ડસ્ટ્રી) સિંગલ વિન્ડો ક્લિયરન્સ માટે ખૂબ પ્રોત્સાહન આપે છે. એમાં વળી નવો ડીસીઆર (ડેવલપમેન્ટ કન્ટ્રોલ રૂલ્સ) પણ વધુ ગૂંચવાડો ઊભો કરે છે. એમસીએચઆઇ પણ આના સરળ સુધારાઓ શોધે છે.’